 Nabigeennu scw markii uu Xunayn ka baxay oo Daaif aaday wuxuu sii maray Nakhlah Yamaaniyah, iyo Qarni iyo Al-Maliix dabadeed wuxuu sii maray Baxratu Righaa halkaas buuna masaajid ka dhisay oo ku tukaday, isagoo halkaas ku fuliyey xukun qisaas ah oo shareecada islaamka lagu fuliyo kii u horreeyey waxaa halkaas lagu dilay nin Reer Layth ah oo dilay nin Hudayl ah, Baliyah markii uu sii marayeyna wuxuu amray in la dumiyo qalcaddii Maalik bin Cowf oo halkaas ku tiil, dabadeed wuxuu qaaday waddo ciriiri la yiraahdo, saa markii uu qaadayey buu dadkii magaceeda weyddiiyey markii lagu yiri Ciriiri baa la yiraahdaana wuxuu yiri: Mayaa waxa la yiraahdaa Hawlyarey. 